**ΠΡΑΚΤΙΚΑ**

**των Συνεδριάσεων της** Κριτικής Επιτροπής

του αρχιτεκτονικού διαγωνισμού προσχεδίων με τίτλο

«Ανάπλαση  της Πλατείας Ηρώων Πολυτεχνείου και της Πλατείας Εθνικής Αντίστασης της πόλης των Τρικάλων»

**1. ΠΡΑΚΤΙΚΟ της 1ης συνεδρίασης της** κριτικής επιτροπής

Την 13 Ιουνίου 2018 ημέρα Τετάρτη και ώρα 9.00 π.μ. σε αίθουσα του Διοικητηρίου Παλιών Φυλακών της πόλης των Τρικάλων άρχισε η συνεδρίαση της κριτικής επιτροπής του αρχιτεκτονικού διαγωνισμού προσχεδίων με τίτλο «Ανάπλαση  της Πλατείας Ηρώων Πολυτεχνείου και της Πλατείας Εθνικής Αντίστασης της πόλης των Τρικάλων» , σύμφωνα με τις με αρ. 660/2017 και 37/2018 αποφάσεις του Δημοτικού Συμβουλίου του Δήμου Τρικκαίων.

Παρόντα μέλη:

1. *Δημήτριος Φιλιππιτζής του Μενελάου* *-* Αρχιτέκτων Μηχανικός, διδάσκων του Τμήματος Αρχιτεκτονικής του Πανεπιστημίου Θεσσαλίας, με αριθμό αστυνομικής ταυτότητας ΑΜ 835880, ως Κριτής «εκ προσωπικοτήτων» οριζόμενος από την Διοργανώτρια Αρχή και ορισθείς ως Πρόεδρος της κριτικής Επιτροπής.
2. *Ανδρέας Λάζαρης* του Γεωργίου - Αρχιτέκτων Μηχανικός, ελεύθερος επαγγελματίας, με αριθμό αστυνομικής ταυτότητας ΑΒ 383709, ως Κριτής που προήλθε μέσω κλήρωσης από τον κατάλογο Κριτών.
3. *Βασίλειος Ντόβρος* του Νικολάου - Αρχιτέκτων Μηχανικός , ελεύθερος επαγγελματίας, με αριθμό αστυνομικής ταυτότητας ΑΚ494768, ως Κριτής που προήλθε μέσω κλήρωσης από τον κατάλογο Κριτών και αναπληρώνει τον αρχιτέκτονα μηχανικό, καθηγητή Αρχιτεκτονικής Σχολής ΕΜΠ Δημήτριο Ησαΐα, ο οποίος δεν μπορούσε να προσέλθει λόγω κωλύματος.
4. *Ιωάννης Κίζης του Κων/νου-* Αρχιτέκτων Μηχανικός, ομ. καθηγητής Αρχιτεκτονικής Σχολής ΕΜΠ, με αριθμό αστυνομικής ταυτότητας ΑΕ016397, ως Κριτής που προήλθε μέσω κλήρωσης από τον κατάλογο Κριτών και αναπληρώνει τον αρχιτέκτονα μηχανικό Δημήτριο Πολυχρονόπουλο, αναπληρωτή καθηγητή του ΔΠΘ, ο οποίος δεν μπορούσε να προσέλθει λόγω κωλύματος.
5. Ασπασία Καρανάσιουτου Αθανασίου - Αρχιτέκτων Μηχανικός, υπάλληλος στο Τμήμα Τεχνικών Υπηρεσιών της Διεύθυνσης Τεχνικών Υπηρεσιών & Προγραμματισμού του Δήμου Τρικκαίων, με αριθμό αστυνομικής ταυτότητας ΑΑ 968947, ως Κριτής οριζόμενη από την Διοργανώτρια Αρχή που εκπροσωπεί τον Δήμο Τρικκαίων..

Χρέη Γραμματέα της επιτροπής εκτελεί η Γιαννούλα Ευαγγελία, πολιτικός μηχανικός, υπάλληλος του Δήμου Τρικκαίων.

Η επιτροπή εγκρίθηκε με τις με αρ. 248/2018 και 286/2018 Αποφάσεις Οικονομικής Επιτροπής του Δήμου Τρικκαίων.

Ο πρόεδρος της επιτροπής κήρυξε την έναρξη των εργασιών των μελών της επιτροπής.

Τα μέλη της επιτροπής παρέλαβαν από την γραμματέα δέκα οχτώ (18) κλειστά δέματα, τα οποία ήταν αριθμημένα από 1 έως 18 από την Τεχνική Υπηρεσία του Δήμου.

Όπως διαπίστωσε η Επιτροπή όλα τα δέματα ήταν σφραγισμένα και χωρίς διακριτικά στοιχεία, ώστε να άρουν την ανωνυμία του αποστολέα, όπως ρητά ορίζεται στο άρθρο 15 της προκήρυξης και κάθε ένα κλειστό δέμα έφερε στην εξωτερική πλευρά διακριτό δεκαψήφιο κωδικό αριθμό αποτελούμενο από 8 αριθμούς και 2 λατινικούς χαρακτήρες.

Η Επιτροπή προέβη σε έλεγχο της εμπρόθεσμης υποβολής των μελετών σύμφωνα με τους αριθμούς πρωτοκόλλου κάθε παραδοτέου καθώς και τις σφραγίδες των ταχυδρομικών γραφείων. Διαπιστώθηκε ότι και οι δεκαοχτώ (18) μελέτες απεστάλησαν έγκαιρα δηλαδή πριν την 30ή Μαΐου 2018, όπως ορίστηκε στην με αριθμ.285/2018 Απόφαση της Οικονομικής Επιτροπής του Δήμου Τρικκαίων για παράταση προθεσμίας υποβολής των μελετών.

Στη συνέχεια η Επιτροπή διαπίστωσε ότι η με α/α 3 συμμετοχή με κωδικό 14292721NR δεν πληροί τις προδιαγραφές της παρ.14.1 ως προς τη μορφή παράδοσης σε άκαμπτη επίπεδη επιφάνεια και ως εκ τούτου προέβη ομόφωνα στον αποκλεισμό της για τυπικούς λόγους.

Επιπλέον η επιτροπή πριν την έναρξη της αποσφράγισης και λαμβάνοντας υπόψη το σύνολο των οριζομένων στη προκήρυξη, καθώς και τις διευκρινήσεις & απαντήσεις που δόθηκαν σε ερωτήματα ενδιαφερομένων, αποφάσισε ομόφωνα να θεωρήσει ως κύριο και επαρκές στοιχείο, τόσο το πιστοποιητικό εγγραφής στον επαγγελματικό φορέα της χώρας εγκατάστασης του συμμετέχοντα, όσο και την άδεια άσκησης επαγγέλματος.

Στη συνέχεια, σύμφωνα με τους όρους της προκήρυξης του διαγωνισμού, η Επιτροπή προχώρησε στο 1ο στάδιο της διαδικασίας, όπως περιγράφεται στο άρθρο 19 της προκήρυξης, δηλαδή στην αποσφράγιση, τη μονογράφηση και την καταγραφή του περιεχομένου του κάθε δέματος με τη σειρά που πρωτοκολλήθηκαν και περιείχαν τα παρακάτω:

**α/α 1**

**Κωδικός Συμμετοχής: 77777777VV**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.

**α/α 2**

**Κωδικός Συμμετοχής: 10197221DF**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 4**

**Κωδικός Συμμετοχής: X00000000X**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 5**

**Κωδικός Συμμετοχής: 08112700TN**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 6**

**Κωδικός Συμμετοχής: KM62017076**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 7**

**Κωδικός Συμμετοχής: AA35852358**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 8**

**Κωδικός Συμμετοχής: 12141618LL**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.

**α/α 9**

**Κωδικός Συμμετοχής: 18562869EJ**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 10**

**Κωδικός Συμμετοχής: 20022010TA**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 11**

**Κωδικός Συμμετοχής: 83A9120Y90**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 12**

**Κωδικός Συμμετοχής: 2514457OE**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 13**

**Κωδικός Συμμετοχής: 00133034GO**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 14**

**Κωδικός Συμμετοχής: YY93321729**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 15**

**Κωδικός Συμμετοχής: 00045900NS**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

**α/α 16**

**Κωδικός Συμμετοχής: KU43077163**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.

**α/α 17**

**Κωδικός Συμμετοχής: PP11102601**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.

**α/α 18**

**Κωδικός Συμμετοχής: 45896352NA**

* Τέσσερις (4) Πινακίδες
* Πέντε (5) αντίγραφα της Έκθεσης Περιγραφής της Πρότασης
* Ένα (1) CD/DVD
* Έναν (1) σφραγισμένο φάκελο με τον κωδικό συμμετέχοντα.
* Έναν (1) σφραγισμένο φάκελο με την ένδειξη «αποδοχή αποσφράγισης»

Μετά τα ανωτέρω ολοκληρώθηκε η 1η συνεδρίαση, κλειδώθηκε η αίθουσα και αποχώρησαν τα μέλη της Επιτροπής.

**2. ΠΡΑΚΤΙΚΟ της 2ης συνεδρίασης της** κριτικής επιτροπής

Την 13 Ιουνίου 2018 ημέρα Τετάρτη και ώρα 17:30 μ.μ. σε αίθουσα του Διοικητηρίου Παλιών Φυλακών της πόλης των Τρικάλων άρχισε η 2η συνεδρίαση της κριτικής επιτροπής.

Η Επιτροπή αφού είχε ήδη επισκεφθεί τον χώρο του διαγωνισμού και μετά από διαλογική συζήτηση ιεράρχησε τα κριτήρια αξιολόγησης του άρθρου 19 και του άρθρου 5 της προκήρυξης ως ακολούθως:

1. Την κάλυψη των ζητούμενων όπως περιγράφεται στο άρθρο 5 της παρούσας, δηλαδή στο «αντικείμενο του διαγωνισµού»τα λειτουργικά, αισθητικά και περιβαλλοντικά χαρακτηριστικά της πρότασης.
2. τη διασφάλιση της ορθής λειτουργίας του κοινόχρηστου, τοπικού και δηµόσιου χαρακτήρα των πλατειών
3. την αναβάθμιση της εικόνας των πλατειών και την ανάδειξη του χώρου ως σηµείο αναφοράς για την πόλη
4. τα λειτουργικά, αισθητικά και περιβαλλοντικά χαρακτηριστικά της πρότασης
5. το λειτουργικό και αισθητικό αντίκτυπο της πρότασης στο κέντρο της πόλης καθώς και στις χρήσεις που την περιβάλουν
6. την πρωτοτυπία σε συνδυασµό µε την πρακτικότητα και λειτουργικότητα της υλοποίησης της πρότασης
7. την ρεαλιστικότητα της πρότασης σε σχέση µε την εφικτότητα της υλοποίησης και των υπαρχόντων περιορισµών που η πλατεία παρουσιάζει.

Στη συνέχεια η Επιτροπή προχώρησε στο 2ο στάδιο της διαδικασίας δηλαδή στην αξιολόγηση - εξέταση των δεκαεπτά προτάσεων που είχαν υποβληθεί εγκύρως. Τα σχόλιά της ανά πρόταση έχουν ως ακολούθως:

**α/α 1**

Κωδικός Συμμετοχής: **77777777VV**

Η απάντηση στα ζητούμενα γίνεται, κυρίως, με απλή προσέγγιση μέσω των υλικών. Η συνθετική ιδέα της πρότασης εξαντλείται στην επίστρωση των επιφανειών. Υπερτερεί το σκληρό δάπεδο και απουσιάζει μια ισχυρή ιδέα για την ουσιαστική και χρηστική ανάπλαση του χώρου. Αν και διακρίνεται η πρόθεση πρόσδωσης ενιαίου χαρακτήρα στο σύνολο, η πρόταση περιορίζεται σε εικαστική απόδοση της δαπεδόστρωσης, με αποτέλεσμα να μην προκύπτει ιδιαίτερος χαρακτήρας, που θα έδινε ταυτότητα στο έργο.

Επιπροσθέτως, η πρόταση δεν έχει επεξεργασθεί το μέτωπο με το ποτάμι και δεν έχουν σχεδιασθεί ελκυστικοί χώροι καθιστικών.

**α/α 2**

Κωδικός Συμμετοχής: **10197221DF**

Αν και η ιδέα της πρότασης στηρίζεται στην ενίσχυση του ποδηλατόδρομου που θα μπορούσε να οδηγήσει σε ενοποίηση των δύο πλατειών, το σχεδιασμένο αποτέλεσμα τελικά εγκλωβίζει τους δύο αυτούς χώρους, χωρίς να τους προσδίδει σχεδιαστική συνάφεια ή ενότητα. Η πρόταση δεν προσφέρει καινούργιες ποιότητες, περιορίζεται στην σχηματική αντιμετώπιση των συνθετικών ζητημάτων, με απλό εξωραϊσμό του αστικού εξοπλισμού.

**α/α 4**

Κωδικός Συμμετοχής: **Χ00000000Χ**

Η πρόταση χαρακτηρίζεται από πρωτοτυπία των σχημάτων της, τα οποία επιχειρούν την σύνδεση των τριών πλατειών με φορμαλιστικό τρόπο. Παρατηρείται, δηλαδή, αδυναμία σύνδεσης των τριών πλατειών με τρόπο ουσιαστικό και όχι μόνον υφολογικό, με αποτέλεσμα να μην εξασφαλίζεται η λειτουργική σύνδεση των πλατειών και η ένταξή τους στον αστικό χώρο.

Η πρόταση δεν είναι ιδιαίτερα τολμηρή, ούτε ως προς την κυκλοφοριακή κατάσταση, την οποία διατηρεί ως έχει σήμερα, ούτε ως προς τον Ληθαίο ποταμό, πέραν των χειρονομιών στην πλατεία Εθνικής Αντιστάσεως. Στην κεντρική Πλατεία προτείνονται χαμηλοί «λόφοι», ώστε να δοθούν διαφορετικές οπτικές με την αξιοποίηση της τρίτης διάστασης. Εντούτοις οι πλάτες των λόφων προβάλλουν αμήχανα μέτωπα έναντι των γύρω κτιριακών μετώπων.

**α/α 5**

Κωδικός Συμμετοχής: **08112700ΤΝ**

Την πρόταση διακρίνει ισχυρή συνθετική ιδέα σε επίπεδο πολεοδομικού ιστού. Προτείνεται γενναία η κυκλοφοριακή ρύθμιση, η οποία φαίνεται να επιλύει σε σημαντικό βαθμό το πρόβλημα του κυκλοφοριακού φόρτου.

Ενοποιούνται το ποτάμι με την πλατεία και το ποτάμι αντιμετωπίζεται ως επέκταση της πλατείας. Η διαμόρφωση πλωτής εξέδρας θέτει το ποτάμι στο επίκεντρο του ενδιαφέροντος και το εντάσσει στην καθημερινή ζωή.

Το ανισόπεδο πέρασμα από την κεντρική πλατεία αποτελεί το σοβαρό πλεονέκτημα της πρότασης. Η κίνηση των πεζών, όμως, στη διπλανή επιφάνεια της πλατείας προβληματίζει· δεν υπάρχει σύνδεση της πλατείας Εθνικής Αντίστασης με το ποτάμι.

Το όριο, η συνέχεια, η διασπορά συγκέντρωσης και οι συνθήκες άνεσης φαίνεται να απασχολούν και να αντιμετωπίζονται. Υπάρχει μια ικανοποιητική σε αυτό το στάδιο φυτοτεχνική ανάλυση, αλλά δεν χωροθετούνται με ακρίβεια οι επιλογές των φυτών. Οι πέργκολες είναι ένα στοιχείο που συμβάλλει στην «ταυτότητα» με την επαναληψιμότητά του στον χώρο.

**α/α 6**

Κωδικός Συμμετοχής: **ΚΜ62017076**

Η πρόταση δεν αναδεικνύεται με τον τρόπο απεικόνισής της. Δεν διακρίνεται ισχυρή κεντρική ιδέα, ενώ είναι καλές οι επιμέρους επιλύσεις. Δεν επιτυγχάνεται η ιεράρχηση των ενοτήτων των πλατειών, φαίνονται όλα ισοβαρή. Εν τέλει, όμως, δεν παρέχεται διακριτή ταυτότητα στον χώρο.

Αποφασιστική είναι η πεζοδρόμηση της οδού Τσιτσάνη σε όλο το μέτωπο των δύο πλατειών, που αποτελεί και τον χώρο ενοποίησής τους. Δημιουργείται σύνδεση με το ποτάμι στην πλατεία Εθνικής Αντίστασης. Προβληματική, όμως, κρίνεται η κίνηση των πεζών και τα σκληρά υλικά δεν βοηθούν. Δεν είναι, πάντως, εύκολη η κατανόηση της χωροθέτησης των επιμέρους υλικών επίστρωσης, ενώ προβάλλεται μια σπασμωδική σχεδιαστική προσέγγιση, που ενισχύεται και από την κακή απεικόνιση.

**α/α 7**

Κωδικός Συμμετοχής: **ΑΑ35852358**

Ισχυρή η κεντρική ιδέα της πρότασης, συνδεδεμένη με την ιστορία και τη μνήμη της πόλης. Καλή και η προσπάθεια να υπογραμμισθεί η αγροτική ταυτότητα της πόλης με τους κήπους.

Η πρόταση έχει καλή σχέση με το ποτάμι, διαμορφώνει ενδιαφέροντες επιμέρους χώρους, με καλή οργάνωση. Η κυκλοφοριακή ρύθμιση περιορίζεται στην επίστρωση των επιφανειών, εκ των οποίων το 70% είναι μαλακές.

**α**/**α 8**

Κωδικός Συμμετοχής: **12141618LL**

Καλή η προσπάθεια τοπικής διεύρυνσης της όχθης του ποταμού με ήπιο πρανές. Η πρόταση προσπαθεί να δει τις τρείς πλατείες ως σύνολο. Εντούτοις τα υλικά και ο σχεδιασμός δεν είναι ιδιαιτέρως επιτυχή. Το υλικό corten είναι σκληρό, σχεδόν απαγορευτικό για τις προτεινόμενες χρήσεις καθιστικών.

Παρατηρείται υπερσχεδιασμός στα επιμέρους στοιχεία και δεν δίνεται η ανάλογη προσοχή στη γενική σύνθεση. Δεν προκύπτει αίσθηση χώρου πλατείας, διότι ο σχεδιασμός είναι μη συνεκτικός. Αν και διακρίνεται η μορφολογική αντιμετώπιση του αστικού εξοπλισμού, δεν συνδέεται με τη συνολική πρόταση. Παρόλο που η πλατεία έχει κλίση προς την ανατολή, διαμορφώνεται ένα γωνιακό καθιστικό με κερκίδες σε δυσχερή υψομετρική σχέση με την σημερινή κατάσταση.

Πεζοδρομείται σημαντικό μέρος της οδού Τσιτσάνη, γεγονός που αποθαρρύνει τα αυτοκίνητα.

Η Πρόταση δεν περιλαμβάνει προϋπολογισμό του έργου.

**α/α 9**

Κωδικός Συμμετοχής: **18562869EJ**

Η πρόταση περιορίζεται σε εξωραϊσμό της πλατείας χωρίς ιδιαιτερότητα στη σύλληψη και χωρίς ευρηματική επίλυση των σχεδιαστικών ζητημάτων. Είναι ενδιαφέρουσα η χειρονομία του καμπύλου διαχωρισμού της χωμάτινης περιοχής από το σκληρό δάπεδο προς τη Δύση, αλλά παραμένουν ασύνδετες οι επιμέρους λύσεις και δεν συσχετίζονται, ούτε ενοποιούνται οι πλατείες.

**Α/Α10**

Κωδικός Συμμετοχής: **20022010ΤΑ**

Πρόκειται για υλοποιήσιμη πρόταση, στα όριά της, με ενδιαφέροντα υλικά. Είναι ικανοποιητική η λειτουργική προσέγγιση των ορίων της πλατείας με τον υπόλοιπο κοινόχρηστο χώρο, αν και παραμένουν ασύνδετα πολλά επί μέρους στοιχεία. Στην προσπάθεια της ενοποίησης, η πρόταση αρκείται σε μια ένωση του οδοστρώματος.

Δεν επιλύονται σημαντικά ζητήματα, όπως είναι η σύνδεση με το ποτάμι, προς το οποίο η ράμπα είναι ανεπεξέργαστη, δίχως συνθετικό χαρακτήρα. Ατυχής είναι και η χωροθέτηση του υπαίθριου πάρκου γλυπτών, υπερσχεδιασμένου, μάλιστα, στην απόληξη της γέφυρας στην πλατεία Εθνικής Αντίστασης.

**Α/Α11**

Κωδικός Συμμετοχής: **83Α9120Υ90**

Ενδιαφέρουσα είναι η κεντρική ιδέα της πρότασης, εφαρμόζεται, όμως, με τρόπο πενιχρό και μονοδιάστατο. Γενικά δεν εντοπίζεται κάποια ιδιαίτερη αρχιτεκτονική συνθετική χειρονομία. Το αμφιθέατρο κατάβασης προς το ποτάμι είναι πλεονέκτημα της πρότασης, η οποία αντιμετωπίζει σοβαρά το βιοκλιματικό κομμάτι της επέμβασης·υπάρχει όμως πιθανή δυσκολία στην υλοποίηση της ιδέας, λόγω του ριζικού συστήματος των πλατάνων.

**Α/Α12**

Κωδικός Συμμετοχής: **25214457ΟΕ**

Ενδιαφέρουσα πρόταση, με χαρακτήρα και ισχυρή κεντρική ιδέα. Ενώ η αίσθηση που δίνεται είναι η διεύρυνση της κεντρικής πλατείας μέχρι τις οικοδομικές γραμμές μέσω των λιθοστρώσεων, στην πραγματικότητα το αποτέλεσμα τείνει να διατηρήσει τη σημερινή κατάσταση κυκλοφοριακής και οπτικής όχλησης. Η κίνηση των πεζών, πάλι, ακυρώνεται σε αρκετά σημεία, λόγω της δημιουργίας επί μέρους χώρων «αστικών δωματίων».

Τα όρια δεν είναι επεξεργασμένα και η τοποθέτηση των κολωνακιών είναι αδύναμη επιλογή τρόπου οριοθέτησης της πλατείας. Οι πέργκολες με κατασκευή από beton είναι οπτικά πολύ ισχυρές.

Η αντιθετική επεξεργασία των δύο πλατειών με κοινό λεξιλόγιο επίλυσης των επιμέρους χώρων έχει ενδιαφέρον.

**Α/Α 13**

Κωδικός Συμμετοχής: **00133034GO**

Η πρόταση δεν έχει ενδιαφέροντα χαρακτήρα. Διαπιστώνεται αναίτιος διαχωρισμός κινήσεων. Η αναφορά στον πολεοδομικό χαρακτήρα του Βαρουσίου είναι πλήρως αναιτιολόγητη. Δεν προβλέπεται κατέβασμα στο ποτάμι και η σύνδεση των δύο πλατειών είναι ανεπαρκής.

**Α/Α 14**

Κωδικός Συμμετοχής: **ΥΥ93321729**

Ενδιαφέρον το θεωρητικό πλαίσιο της πρότασης (συσχετισμός μνήμης-λήθης) και η κεντρική ιδέα. Δεν αρκεί, όμως, η υφολογική συγγένεια των σχημάτων των επιφανειών φυτεύσεως για να επιτευχθεί η επιθυμητή σύνδεση και οι πλατείες παραμένουν ουσιαστικά σύνδετες.

Η σύνδεση με το ποτάμι επιτυγχάνεται, μέχρι ενός σημείου. Είναι ενδιαφέρων ο διαχωρισμός του πράσινου της κεντρικής πλατείας από τις αστικές επιφάνειες, αλλά επικρατεί ο υπερσχεδιασμός, ακόμη και στον φωτισμό.

**Α/Α 15**

Κωδικός Συμμετοχής: 0**0045900NS**

Η χάραξη των συνθετικών γραμμών της πρότασης γίνεται χωρίς την ανάλογη επεξεργασία. Υπάρχουν λειτουργικά προβλήματα της σύνδεσης των πλατειών και της σχέσης με το ποτάμι, διότι οι χαράξεις είναι απλά σχηματικές και δεν αρκούν για να διαμορφώσουν χώρο. Τα δάπεδα είναι σκληρά, ελλειματική η παρουσία φυσικού χώματος. Η κεντρική ιδέα δεν συνάδει με την επέμβαση στο κυκλοφοριακό ζήτημα.

**Α/Α 16**

Κωδικός Συμμετοχής: **KU43077163**

Ισχυρή η κεντρική ιδέα της πρότασης, που δίνει χαρακτήρα και στις δύο πλατείες. Ωστόσο η ιδέα αυτοεγκλωβίζεται στις γεωμετρικές χαράξεις χωρίς να καταφέρει να συνδέσει τις πλατείες. Η πεζοδρόμηση του ανατολικού δρόμου της κεντρικής πλατείας προκειμένου να ενοποιηθούν οι δύο πλατείες δεν επαρκεί. Είναι αμήχανη η σύνδεση της Ασκληπιού, της πεζογέφυρας και της πλατείας.

Τα δάπεδα, όπως και η διαμόρφωση του μετώπου του ποταμού, χαρακτηρίζονται από σκληρότητα. Ο τρόπος που έχει ενσωματωθεί ο φωτισμός στη χάραξη είναι υπερβολικός.

**Α/Α 17**

Κωδικός Συμμετοχής: **PP11102601**

Στην πρόταση γίνεται προσπάθεια για δημιουργία χώρου συνάθροισης και μνήμης, όμως χωρίς επιτυχία. Η σχέση της πλατείας Εθνικής Αντίστασης με το ποτάμι είναι ατυχής. Οι αντιμετωπίσεις των πλατειών είναι εντελώς διαφορετικές, αναιτίως. Οι πλατείες απομονώνονται, δεν συνδέονται. Επιπροσθέτως, διαπιστώνεται σχεδιαστική ασυμφωνία κλίμακας χώρων και ανθρώπων.

**Α/Α 18**

Κωδικός Συμμετοχής: **45896352 ΝΑ**

Η πρόταση περιορίζεται σε εξωραϊσμό, χωρίς ιδιαίτερο ενδιαφέρον. Δημιουργεί σκληρά όρια, χωρίς να προτείνει ελκυστικούς χώρους. Ογκώδεις κατασκευές παρεμβάλλονται στον ελεύθερο χώρο. Δεν διακρίνεται σύνδεση των πλατειών, ούτε προβληματισμός για τη σχέση με το ποτάμι. Δεν γίνεται αναφορά στο κυκλοφοριακό πρόβλημα.

Μετά από τον παραπάνω σχολιασμό η Επιτροπή κρίνει ΟΜΟΦΩΝΑ ότι έξι (6) από τις δέκα επτά (17) μελέτες περνούν σε επόμενη φάση λεπτομερέστερης εξέτασης και αξιολόγησης.

Οι μελέτες αυτές είναι οι εξής:

1. α/α 5 με κωδικό συμμετοχής 08112700ΤΝ
2. α/α 6 με κωδικό συμμετοχής ΚΜ62017076
3. α/α 7 με κωδικό συμμετοχής ΑΑ35852358
4. α/α 8 με κωδικό συμμετοχής 12141618LL
5. α/α 12 με κωδικό συμμετοχής 25214457ΟΕ
6. α/α 14 με κωδικό συμμετοχής ΥΥ93321729

Μετά τα ανωτέρω ολοκληρώθηκε η 3η συνεδρίαση, κλειδώθηκε η αίθουσα και αποχώρησαν τα μέλη της Επιτροπής.

**3. ΠΡΑΚΤΙΚΟ της 3ης συνεδρίασης της** κριτικής επιτροπής

Την 14 Ιουνίου 2018 ημέρα Πέμπτη και ώρα 09:00 π.μ. σε αίθουσα του Διοικητηρίου Παλιών Φυλακών της πόλης των Τρικάλων άρχισε η 3η συνεδρίαση της κριτικής επιτροπής.

Η Επιτροπή προχώρησε στην εξέταση των έξι (6) προτάσεων που είχε προκρίνει στην προηγούμενη συνεδρίασή της. Τα σχόλιά της ανά πρόταση έχουν ως ακολούθως:

**α/α 5**

Κωδικός Συμμετοχής: **08112700ΤΝ**

Κατ’ αρχήν αναγνώσθηκαν τα σχόλια της προηγουμένης συνεδριάσεως για την συγκεκριμένη πρόταση:

Την πρόταση διακρίνει ισχυρή συνθετική ιδέα σε επίπεδο πολεοδομικού ιστού. Προτείνεται γενναία η κυκλοφοριακή ρύθμιση, η οποία φαίνεται να επιλύει σε σημαντικό βαθμό το πρόβλημα του κυκλοφοριακού φόρτου.

Ενοποιούνται το ποτάμι με την πλατεία και το ποτάμι αντιμετωπίζεται ως επέκταση της πλατείας. Η διαμόρφωση πλωτής εξέδρας θέτει το ποτάμι στο επίκεντρο του ενδιαφέροντος και το εντάσσει στην καθημερινή ζωή.

Το ανισόπεδο πέρασμα από την κεντρική πλατεία αποτελεί το σοβαρό πλεονέκτημα της πρότασης. Η κίνηση των πεζών, όμως, στη διπλανή επιφάνεια της πλατείας προβληματίζει· δεν υπάρχει σύνδεση της πλατείας Εθνικής Αντίστασης με το ποτάμι.

Το όριο, η συνέχεια, η διασπορά συγκέντρωσης και οι συνθήκες άνεσης φαίνεται να απασχολούν και να αντιμετωπίζονται. Υπάρχει μια ικανοποιητική σε αυτό το στάδιο φυτοτεχνική ανάλυση, αλλά δεν χωροθετούνται με ακρίβεια οι επιλογές των φυτών. Οι πέργκολες είναι ένα στοιχείο που συμβάλλει στην «ταυτότητα» με την επαναληψιμότητά του στον χώρο.

Επιπροσθέτως σχολιάστηκαν τα εξής:

Η τεχνική έκθεση είναι πλήρης, καλά δομημένη και κατανοητή. Ο προϋπολογισμός κινείται σε λογικά επίπεδα, αν και η κατασκευή του υπόγειου πάρκινγκ είναι σχετκά υποκοστολογημένη.

Οι ροές των πεζών θα έπρεπε να είναι πιο ανεμπόδιστες· για παράδειγμα, το κτίριο εισόδου εξόδου πεζών προς το υπόγειο πάρκινγκ από την κεντρική πλατεία είναι περιττό σε αυτή τη θέση, δημιουργεί εμπόδιο. Δεν γίνεται πλήρως κατανοητή από τα σχέδια η χρήση των υλικών δαπεδόστρωσης ανά περιοχές.

Η επαφή της πλατείας Εθνικής Αντίστασης με το ποτάμι θα έπρεπε να είναι πιο γενναιόδωρη. Αντιθέτως, το ανισόπεδο πέρασμα από την Κεντρική πλατεία προς το ποτάμι, ίσως θα έπρεπε να αφήσει περισσότερο χώρο δυτικά του, όπου και η αστική λειτουργία της πλατείας.

Πρόκειται για μια πολύ καλή μελέτη στην κεντρική ιδέα της, με αδυναμίες στην επίλυση των επιμέρους ζητημάτων.

**Α/Α 6**

Κωδικός Συμμετοχής: **ΚΜ62017076**

Κατ’ αρχήν αναγνώσθηκαν τα σχόλια της προηγουμένης συνεδριάσεως για την συγκεκριμένη πρόταση:

Η πρόταση δεν αναδεικνύεται με τον τρόπο απεικόνισής της. Δεν διακρίνεται ισχυρή κεντρική ιδέα, ενώ είναι καλές οι επιμέρους επιλύσεις. Δεν επιτυγχάνεται η ιεράρχηση των ενοτήτων των πλατειών, φαίνονται όλα ισοβαρή. Εν τέλει, όμως, δεν παρέχεται διακριτή ταυτότητα στον χώρο.

Αποφασιστική είναι η πεζοδρόμηση της οδού Τσιτσάνη σε όλο το μέτωπο των δύο πλατειών, που αποτελεί και τον χώρο ενοποίησής τους. Δημιουργείται σύνδεση με το ποτάμι στην πλατεία Εθνικής Αντίστασης. Προβληματική, όμως, κρίνεται η κίνηση των πεζών και τα σκληρά υλικά δεν βοηθούν. Δεν είναι, πάντως, εύκολη η κατανόηση της χωροθέτησης των επιμέρους υλικών επίστρωσης, ενώ προβάλλεται μια σπασμωδική σχεδιαστική προσέγγιση, που ενισχύεται και από την κακή απεικόνιση.

Επιπροσθέτως σχολιάστηκαν τα εξής:

Η τεχνική έκθεση έχει παραγράφους που δεν καταφέρνουν να κάνουν κατανοητή την πρόταση αφήνοντας μια γενικότερη αοριστολογία και ασάφεια, πολύ περισσότερο όταν αφορούν συγκεκριμένα ζητήματα όπως τα υλικά, οι υφές και οι μέθοδοι κατασκευής. Ο προϋπολογισμός είναι ελαφρώς υποκοστολογημένος.

Η κυκλοφοριακή λύση είναι καλή και μπορεί να λειτουργήσει σε αρχικό στάδιο χωρίς την πεζοδρόμηση της οδού Τσιτσάνη.

Με πρώτη ματιά ο χώρος έχει κατακερματιστεί με σκαληνά σχήματα χωρίς όμως ουσιαστική αιτία. Καλές επιμέρους επιλύσεις όχι όμως ικανοποιητικά συντεθειμένες στην γενική ιδέα. Η ιδέα και η παρουσίαση φαίνεται να μην έχουν αποκρυσταλλωθεί.

**Α/Α 7**

Κωδικός Συμμετοχής: **ΑΑ35852358**

Κατ’ αρχήν αναγνώσθηκαν τα σχόλια της προηγουμένης συνεδριάσεως για την συγκεκριμένη πρόταση:

Ισχυρή η κεντρική ιδέα της πρότασης, συνδεδεμένη με την ιστορία και τη μνήμη της πόλης. Καλή και η προσπάθεια να υπογραμμισθεί η αγροτική ταυτότητα της πόλης με τους κήπους.

Η πρόταση έχει καλή σχέση με το ποτάμι, διαμορφώνει ενδιαφέροντες επιμέρους χώρους, με καλή οργάνωση. Η κυκλοφοριακή ρύθμιση περιορίζεται στην επίστρωση των επιφανειών, εκ των οποίων το 70% είναι μαλακές.

Επιπροσθέτως σχολιάστηκαν τα εξής:

Καλή η προσπάθεια να μεταφέρει την αγροτική ταυτότητα της πόλης με τους κήπους. Παρόλα αυτά η ερμηνεία της αγροτικής ταυτότητας της πόλης είναι συζητήσιμη. Ελλιπής η επεξήγηση ως προς τη φύτευση. Η αστική χρήση της κεντρικής πλατείας, όμως, δεν συνάδει με την γήινη προσέγγιση της κεντρικής ιδέας.

Καλή η κίνηση του πετάλου με την κυκλική επιφάνεια στην απόληξη του πεζόδρομου της Ασκληπιού που ενισχύει την ενωτική κίνηση προς την πλατεία Εθνικής Αντίστασης.

Ενώ η πλατεία Εθνικής Αντίστασης έχει μια εξαιρετική επεξεργασία, ιδίως σε σχέση με το ποτάμι δεν συμβαίνει το ίδιο με την κεντρική πλατεία, την οποία χαρακτηρίζει η εσωστρέφεια και η απομάκρυνση των κεντρικών λειτουργιών προς βορρά. Η διαδρομή της ανάγνωσης της ιστορίας ενώ εκτυλίσσεται με ενδιαφέρον από ανατολή προς δύση όταν περιτρέχει την κεντρική πλατεία εντείνει περισσότερο την εσωστρέφειά της. Η εσωστρέφεια αυτή ενισχύεται πολύ περισσότερο με το φράγμα της υδάτινης επιφάνειας παράλληλα προς το ποτάμι και με τη συστάδα δέντρων και παρτεριών μπροστά της. Έτσι η κεντρική πλατεία χάνει ένα μέρος της αστικής αξίας της.

**Α/Α 8**

Κωδικός Συμμετοχής: **12141618LL**

Κατ’ αρχήν αναγνώσθηκαν τα σχόλια της προηγουμένης συνεδριάσεως για την συγκεκριμένη πρόταση:

Καλή η προσπάθεια τοπικής διεύρυνσης της όχθης του ποταμού με ήπιο πρανές. Η πρόταση προσπαθεί να δει τις τρείς πλατείες ως σύνολο. Εντούτοις τα υλικά και ο σχεδιασμός δεν είναι ιδιαιτέρως επιτυχή. Το υλικό corten είναι σκληρό, σχεδόν απαγορευτικό για τις προτεινόμενες χρήσεις καθιστικών.

Παρατηρείται υπερσχεδιασμός στα επιμέρους στοιχεία και δεν δίνεται η ανάλογη προσοχή στη γενική σύνθεση. Δεν προκύπτει αίσθηση χώρου πλατείας, διότι ο σχεδιασμός είναι μη συνεκτικός. Αν και διακρίνεται η μορφολογική αντιμετώπιση του αστικού εξοπλισμού, δεν συνδέεται με τη συνολική πρόταση. Παρόλο που η πλατεία έχει κλίση προς την ανατολή, διαμορφώνεται ένα γωνιακό καθιστικό με κερκίδες σε δυσχερή υψομετρική σχέση με την σημερινή κατάσταση.

Πεζοδρομείται σημαντικό μέρος της οδού Τσιτσάνη, γεγονός που αποθαρρύνει τα αυτοκίνητα.

Η Πρόταση δεν περιλαμβάνει προϋπολογισμό του έργου.

Επιπροσθέτως σχολιάστηκαν τα εξής:

Υπερβολική η απ’ άκρη σ’ άκρη διάστρωση με πορώδες υδατοπερατό υλικό που στερεί την πλατεία από συγκεκριμένες αστικές εκδηλώσεις. Επιπλέον για το υλικό αυτό δεν δίνονται οι απαραίτητες πληροφορίες, προκειμένου να αξιολογηθεί αναλόγως η πρόταση και γι αυτό υπάρχουν επιφυλάξεις ως προς την αστική του χρήση.

Η απεικόνιση της φύτευσης στο προοπτικό είναι αντιφατική (πράσινα τα πλατάνια στον Ληθαίο κίτρινα στην πλατεία)

**Α/Α12**

Κωδικός Συμμετοχής: **25214457ΟΕ**

Κατ’ αρχήν αναγνώσθηκαν τα σχόλια της προηγουμένης συνεδριάσεως για την συγκεκριμένη πρόταση:

Ενδιαφέρουσα πρόταση, με χαρακτήρα και ισχυρή κεντρική ιδέα. Ενώ η αίσθηση που δίνεται είναι η διεύρυνση της κεντρικής πλατείας μέχρι τις οικοδομικές γραμμές μέσω των λιθοστρώσεων, στην πραγματικότητα το αποτέλεσμα τείνει να διατηρήσει τη σημερινή κατάσταση κυκλοφοριακής και οπτικής όχλησης. Η κίνηση των πεζών, πάλι, ακυρώνεται σε αρκετά σημεία, λόγω της δημιουργίας επί μέρους χώρων «αστικών δωματίων».

Τα όρια δεν είναι επεξεργασμένα και η τοποθέτηση των κολωνακιών είναι αδύναμη επιλογή τρόπου οριοθέτησης της πλατείας. Οι πέργκολες με κατασκευή από beton είναι οπτικά πολύ ισχυρές.

Η αντιθετική επεξεργασία των δύο πλατειών με κοινό λεξιλόγιο επίλυσης των επιμέρους χώρων έχει ενδιαφέρον.

Επιπροσθέτως σχολιάστηκαν τα εξής:

Είναι αισθητή η έλλειψη ενός προβληματισμού για άλλες κυκλοφοριακές ρυθμίσεις στην πόλη.

Αδόκιμη ίσως η φύτευση ψηλά στα δώματα που απαιτεί διαρκές τεχνητό πότισμα. Καλή η επεξεργασία της σκιάς. Καλή η αναλογία ελεύθερου και σκιασμένου χώρου.

**Α/Α 14**

Κωδικός Συμμετοχής: **ΥΥ93321729**

Κατ’ αρχήν αναγνώσθηκαν τα σχόλια της προηγουμένης συνεδριάσεως για την συγκεκριμένη πρόταση:

Ενδιαφέρον το θεωρητικό πλαίσιο της πρότασης (συσχετισμός μνήμης-λήθης) και η κεντρική ιδέα. Δεν αρκεί, όμως, η υφολογική συγγένεια των σχημάτων των επιφανειών φυτεύσεως για να επιτευχθεί η επιθυμητή σύνδεση και οι πλατείες παραμένουν ουσιαστικά ασύνδετες.

Η σύνδεση με το ποτάμι επιτυγχάνεται, μέχρι ενός σημείου. Είναι ενδιαφέρων ο διαχωρισμός του πράσινου της κεντρικής πλατείας από τις αστικές επιφάνειες, αλλά επικρατεί ο υπερσχεδιασμός, ακόμη και στον φωτισμό.

Επιπροσθέτως σχολιάστηκαν τα εξής:

Στην πλατεία Εθνικής Αντίστασης γίνεται ουσιαστική προσπάθεια κίνησης και θέασης σε σχέση με το ποτάμι.

Ενδιαφέρων είναι ο διαχωρισμός της κεντρικής πλατείας και η χειρονομία της διαμόρφωσης αστικού ελεύθερου χώρου στη νοτιοδυτική περιοχή. Ωστόσο οι επιμέρους συμπληρωματικές χειρονομίες (ζαρντινιέρες, στέγαστρο και βάθρο) εμποδίζουν την ανάπτυξη των επιθυμητών αστικών λειτουργιών.

Η τεχνική έκθεση είναι ανακόλουθη και δεν συνάδει με τη σχεδιαστική πρόταση αλλά ούτε και βοηθάει ουσιαστικά στην κατανόησή της.

Παραμένει αδιαπραγμάτευτο το κυκλοφοριακό ζήτημα.

Η Επιτροπή εκτιμώντας τα επί μέρους θετικά στοιχεία των προτάσεων με:

1. α/α 8 με κωδικό συμμετοχής 12141618LL,
2. α/α 6 με κωδικό συμμετοχής KM62017076 και
3. α/α 14 με κωδικό συμμετοχής YY93321729

τις προτείνει για εξαγορά, πιστεύοντας ότι εμπεριέχουν ιδέες χρήσιμες ως κατάθεση γνώσης στην Τεχνική Υπηρεσία του Δήμου Τρικκαίων.

Οι υπόλοιπες τρεις προτάσεις και συγκεκριμένα οι:

1. α/α 5 με κωδικό συμμετοχής 08112700ΤΝ
2. α/α 7 με κωδικό συμμετοχής ΑΑ35852358 και
3. α/α 12 με κωδικό συμμετοχής 25214457ΟΕ

προτείνονται για βράβευση.

Μετά τα ανωτέρω ολοκληρώθηκε η 3η συνεδρίαση, κλειδώθηκε η αίθουσα και αποχώρησαν τα μέλη της Επιτροπής.

**4. ΠΡΑΚΤΙΚΟ της 4ης συνεδρίασης της** κριτικής επιτροπής

Την 14 Ιουνίου 2018 ημέρα Πέμπτη και ώρα 17:30 π.μ. σε αίθουσα του Διοικητηρίου Παλιών Φυλακών της πόλης των Τρικάλων άρχισε η 4η συνεδρίαση της κριτικής επιτροπής.

Η Επιτροπή προχώρησε στην εξέταση των τριών (3) προτάσεων που είχε προκρίνει για βράβευση στην προηγούμενη συνεδρίασή της. Μετά από εκτενή διαλογική συζήτησε η Επιτροπή διατύπωσε τις ακόλουθες σκέψεις:

Διαπιστώνεται ότι, παρά τις επιμέρους αρετές των τριών μελετών, καμία δεν ικανοποιεί την έννοια της αστικής πλατείας σε συνδυασμό με φυτεύσεις.

Η έννοια της πλατείας, όπως αυτή η λέξη υπονοεί, δεν ικανοποιείται. Δεν υπάρχει δηλαδή σε επάρκεια σε καμιά από τις μελέτες, η χωρική άνεση της αστικής πλατείας που θα έπρεπε να υποστηρίζει κοινωνικές εκδηλώσεις, συναθροίσεις και περιπάτους.

Έτσι, στην πρόταση α/α 7 με κωδικό συμμετοχής ΑΑ35852358, οι διαβάτες δεν μπορούν να διασχίσουν κατά επιθυμητές κατευθύνσεις την πλατεία και η εσωστρέφειά της δεν επιτρέπει την ανοιχτή και άνετη λειτουργία.

Στην πρόταση α/α 5 με κωδικό συμμετοχής 08112700ΤΝ πάλι, ο αστικός ελεύθερος χώρος είναι περιορισμένος, διότι η κύρια ιδέα της για την προσέγγιση του ποταμού, παρόλο που προσδίδει στην πρόταση ένα σημαντικό πλεονέκτημα, ταυτόχρονα μπλοκάρει την άνεση της αστικής λειτουργίας.

Στην πρόταση α/α 12 με κωδικό συμμετοχής 25214457ΟΕ, τέλος, η εκτεταμένη κατάληψη του χώρου από πέργκολες και «αστικά δωμάτια», δημιουργεί δυσκολία διαβάσεων και αφήνει δυσανάλογα μικρή έκταση για αστικές λειτουργίες.

Λόγω ακριβώς αυτής της μη ικανοποίησης βασικών συνθετικών παραμέτρων, η Επιτροπή αποφασίζει ομόφωνα να μην απονείμει το πρώτο βραβείο.

Από τις τρεις μελέτες , οι οποίες σε κάθε περίπτωση έχουν ιδιαίτερες αρετές, υπερτερεί η α/α 7 με κωδικό συμμετοχής ΑΑ35852358 διότι:

-είναι άμεσα εφικτή η υλοποίησή της, επιδεχόμενη βελτιώσεων που θα της προσδώσουν τις λειτουργικές αρετές στις οποίες τώρα υπολείπεται.

-έχει ισχυρό αφήγημα συνδεδεμένο με την πόλη και την ιστορία της, χαρίζοντάς της μοναδικότητα.

-έχει ισχυρή και ενδιαφέρουσα σύζευξη όλων των πέριξ ελεύθερων χώρων εντάσσοντας και την περιοχή της πλατείας Ρήγα Φεραίου στην ενοποιητική της γραφή.

Κατόπιν των ανωτέρω η Επιτροπή απονέμει:

**Το 2Ο βραβείο** στην μελέτη με α/α 7 και κωδικό συμμετοχής ΑΑ35852358 και **δύο ισότιμα τρίτα βραβεία** στη μελέτη με α/α 5 με κωδικό συμμετοχής 08112700ΤΝ και στη μελέτη με α/α 12 και κωδικό συμμετοχής 25214457ΟΕ.

**5. ΠΡΑΚΤΙΚΟ της 5ης συνεδρίασης της** κριτικής επιτροπής

Την 15 Ιουνίου 2018 ημέρα Παρασκευή και ώρα 10:00 π.μ. σε αίθουσα του Διοικητηρίου Παλιών Φυλακών της πόλης των Τρικάλων άρχισε η 5η συνεδρίαση της κριτικής επιτροπής που αφορά στην 3η φάση της διαδικασίας κρίσης των μελετών με την αποσφράγιση των κλειστών φακέλων, όσων προτάσεων βραβεύθηκαν.

Η Επιτροπή αφού εξέτασε τα περιεχόμενα των κατατεθειμένων φακέλων, διαπίστωσε ότι όλοι οι βραβευθέντες συμμετέχοντες πληρούν τις προϋποθέσεις συμμετοχής στο διαγωνισμό, όπως προβλέπει η προκήρυξη και προέβη στην ανακοίνωση των ονομάτων των προς βράβευση μελετών ως ακολούθως:

**2Ο ΒΡΑΒΕΙΟ**

**Α/Α 7**

**Κωδικός συμμετοχής:** ΑΑ35852358

Αποστολίδης Κωνσταντίνος του Γεωργίου, Αρχιτέκτων Μηχανικός ΑΜΤΕΕ134703 ποσοστό 20%

Καραχάλιος Αθανάσιος του Ιωάννη , Αρχιτέκτων Μηχανικός ΑΜΤΕΕ 136526 ποσοστό 20%

Καραχάλιος Σωτήριος του Ιωάννη, Αρχιτέκτων Μηχανικός ΑΜΤΕΕ 139872 ποσοστό 20%

Μπελεμέζη Λουίζα –Μαρία του Βασιλείου, Αρχιτέκτων Μηχανικός ΑΜΤΕΕ140825 ποσοστό 20%

Χελιδώνη Αικατερίνη του Ιωάννη ,Αρχιτέκτων Μηχανικός ΑΜΤΕΕ 55114 ποσοστό 20%

**3ο ΒΡΑΒΕΙΟ Α/Α 5**

**Κωδικός συμμετοχής:** 08112700ΤΝ

Αναστασία Φουσκοκολάκη του Γεωργίου, Αρχιτέκτων Μηχανικός ΑΜΤΕΕ 77560 ποσοστό 70%

Μιχαήλ Καραβάς του Κωνσταντίνου, Αρχιτέκτων Μηχανικός ΑΜΤΕΕ 75587 ποσοστό 30%

**3ο ΒΡΑΒΕΙΟ**

**Α/Α 12**

**Κωδικός** συμμετοχής 25214457ΟΕ

Μελετητές:

Δημήτριος Γουρδούκης του Ηλία ,Αρχιτέκτων Μηχανικός ΑΜΤΕΕ103098, ποσοστό 100%

Στην συνέχεια η Επιτροπή ήλεγξε τα περιεχόμενα των φακέλων των συμμετεχόντων που οι μελέτες τους προτείνονται προς εξαγορά. Η Επιτροπή διαπίστωσε ότι πληρούνται οι προϋποθέσεις συμμετοχής τους στο διαγωνισμό, όπως προβλέπει η προκήρυξη. Οι προς εξαγορά μελέτες είναι οι ακόλουθες:

**1η ΕΞΑΓΟΡΑ**

**Α/Α 6**

**Κωδικός συμμετοχής KM62017076**

**2η ΕΞΑΓΟΡΑ**

**Α/Α 8**

**Κωδικός συμμετοχής 12141618LL**

**3η ΕΞΑΓΟΡΑ**

**Α/Α 14**

**Κωδικός συμμετοχής YY93321729**

Μετά από τα παραπάνω η Επιτροπή, προωθεί μέσω της γραμματέως της, αντίγραφα των Πρακτικών με σκοπό την έγκρισή τους και την αποδοχή από τον Δήμο της πρότασης για εξαγορά των τριών μελετών. Επισημαίνει ότι σε περίπτωση αποδοχής των εξαγορών τότε θα ανακοινωθούν τα ονόματα των μελετητών με φροντίδα της Τεχνικής Υπηρεσίας του Δήμου Τρικκαίων.

Μετά τα παραπάνω, η Επιτροπή ολοκλήρωσε το έργο της και υπογράφει τα Πρακτικά ως ακολούθως.

**Τα μέλη της Επιτροπής**

1. Δημήτριος Φιλιππιτζής
2. Ανδρέας Λάζαρης
3. Βασίλειος Ντόβρος
4. Ιωάννης Κίζης
5. **Ασπασία Καρανάσιου**